Vitali Aleksàndrovitx Petrov (8 de setembre del 1984, Vyborg, Rússia) és un pilot de curses automobilístiques rus que ha arribat a disputar curses de Fórmula 1. Vitali Petrov va debutar amb un Renault a la primera cursa de la temporada 2010 (la 61a temporada de la història) del campionat del món de la Fórmula 1, disputant el 14 de març del 2010 el G.P. de Bahrain al circuit de Bahrain. També va participar en el Mundial de Fórmula 1 en les temporades 2011 i 2012.